HD 83443 b

HD 83443 b – egzoplaneta, skriejanti apie K0 V spektrinės klasės žvaigždę HD 83443, esančią Burių žvaigždyne. Nuo Saulės sistemos nutolusi apie 131,8 šviesmečio (40,4 parseko).„HD 83443 b“. ExoKyoto. Nuoroda tikrinta 2020-03-17.

HD 83443 b yra karštojo Jupiterio tipo dujinė milžinė. Jos masė siekia 0,34 Jupiterio masės, o spindulys – 1,14 Jupiterio spindulio.„HD 83443 b“. NASA Exoplanet Exploration. Nuoroda tikrinta 2020-03-17. Apie savo žvaigždę planeta apskrieja per maždaug 2,99 paros, jos orbitos didysis pusašis – 0,0406 (± 0,0033) av, o ekscentricitetas – 0,007 (-0.0135 +0.007). HD 83443 b masė nustatyta radialinių greičių metodu.„Planet HD 83443 b“. The Extrasolar Planets Encyclopaedia. Nuoroda tikrinta 2020-03-17. Planetos pusiausvyros temperatūra – 1218 K.„HD 83443 b“. Open Exoplanet Catalogue. Nuoroda tikrinta 2020-03-17.

Planetą 2000 m. radialinių greičių metodu atrado Ženevos observatorijos tyrėjų komanda, vadovaujama Michel Mayor. HD 83443 b – vienintelė HD 83443 sistemoje atrasta planeta (2020 m. duomenimis).

Tarptautinė astronomų sąjunga (IAU) 2019 m. savo 100-ųjų metinių proga surengė projektą „IAU100 NameExoWorlds“. Kiekvienai pasaulio šaliai buvo suteikta galimybė pavadinti vieną egzoplanetą ir žvaigždę, apie kurią ji skrieja. HD 83443 b egzoplanetai pavadinimą suteikė Kenija. Planeta pavadinta Buru, kas dholujų kalba reiškia „dulkės“.

 Šaltiniai 

Kategorija:Egzoplanetos